Zoonimia en francés

La **zoonimia en francés** ye la parte de la onomastica que estudia las denominacions de los animals en esta luenga romance. Los zoonimos en francés tienen en gran part los mesmos oríchens patrimonials que en las atras luengas romances occidentals, pero bi ha mas importancia d'ornitonimos d'orichen chermanico, y de zoonimos exoticos que plegoron tiempos de lo colonialismo.

## Zoonimos franceses patrimonials d'orichen latino
Los zoonimos presents en latín clasico, latín vulgar u latín tardano sufrioron las leis foneticas d'evolución dende lo latín a lo francés y presentan cognatos en atras luengas romances occidentals como l'aragonés:
**ASINU(M)* > *[[Equus asinus|âne]]*: *asno* en aragonés medieval, *burro* u *somero* en aragonés actual. La burra ye en francés *ânesse*, con sufixo *[[sufixo -esa|-esse]]*.
**CANE(M)* > *[[Canis familiaris|chien]]*: *can* en aragonés.
**CAPRA* > *[[Capra aegagrus hircus|chèvre]]*: *craba* en aragonés cheneral, *crapa* en aragonés central.
**CAPREOLUS* > *[[Capreolus capreolus|chevreuil]]*: *cabirol* en aragonés antigo, *corzo* en aragonés actual. La fembra se conoixe en francés como *chevrette*, con sufixo *[[sufixo -et|-ette]]* pa fer lo chenero feminín.
**LUPU(M)* > *[[Canis lupus|loup]]*: *lobo* en aragonés cheneral, *lupo* en aragonés central.
**VACCA* > *[[Bos taurus|vache]]*: *vaca* en aragonés.

En los zoonimos franceses d'orichen latino referents a animals grans se puede veyer cheneros irregulars mes a sobén que en los zoonimos d'atros oríchens:
**Chevreuil*-*chevrette*.
**Lévrier*-*levrette*.
**Taureau*-*vache*.

## Zoonimos franceses d'orichen griego

Los romanos teneban contacto con los griegos dende los primers tiemps d'existencia d'ixa ciudat y muito antes de la conquiesta romana de Galia. Los helenismos de lo latín evolucionoron seguindo las mesmas leis foneticas que las palabras latinas y orichinando la mes gran part de los casos palabras patrimonials. Los zoonimos d'orichen griego pueden estar nombres d'invertebraus marins, mariscos, ictionimos, y mamiferos de mida gran que conoixeban los griegos por las suyas relacions con Orient Meyo y Africa:

Son fauna marina:
**[[Gobio|Goujon]]*: peix de lo chenero *[[Gobio]]*. 
**[[Ostrea|Huître]]*: ostra.
**[[Pulpo|Poulpe]]* / *Pieuvre*: pulpo.
**[[Sepia|Seiche]]*: sepia.

Son mamiferos grans:
**[[Camelus|Chameau]]: camello.
**Lion*: león. Lo feminin ye *lionne* en francés actual y *lionnesse* en [[francés antigo]], d'a on que lo ampró l'anglés como *lioness*.
**Tigre*: tigre. Lo feminín ye *tigresse*, con sufixo *-esse*.

Atros:
**Perche*: perca.
**Perdrix*: perdiz.

== Zoonimos franceses d'orichen galo ==

En francés bi ha celtismos d'orichen galo relacionaus con lo [[medio rural]], incluyindo zoonimos.

Bella denonimación d'animal en la luenga celta gala que se charraba en [[Galia]] antes de lo romano fue amprada por lo [[latín galico]] y plegó dica la luenga francesa. Estos [[celtismos en latín|celtismos de lo latín galico]] siguioron las leis foneticas d'evolución dende lo latín a la luenga romance francesa igual como las palabras d'orichen latino. Como muitos celtismos d'orichen galico s'ixemenoron por tot l'imperio se puede trobar zoonimos d'orichen galo en atras luengas romances que no han teniu un substrato lingüistico celta.
**Bièvre*: [[castor fiber|vibre]].
**Bouc*: [[buco]], [[boque]], que manimenos no ye seguro que siga un celtismo y podría estar [[superstrato francico en francés|franconismo]].
**Braire*: [[gramiu|bramar]], cuan lo fan los [[Equus asinus|somer]]s
**Daim*: lo cervido *Dama dama*.
**Mouton*: nombre chenerico de la especie *Ovis aries* incluyindo la fembra (*brebis*), y lo masclo (*bélier*).
**Vautre*: [[can]] gran emplegau en la caza de lo chabalin u l'onso.

Bi ha unas cuantos [[ornitonimia en francés|ornitonimo]]s y palabras relacionadas con las aus.
**Alouette*: [[aloda]].
**Barge*: au de lo chenero *Limosa* y de la familia *Scolopacidae*.
**Bec*: [[pico (anatomía)|pico]].
**Pinson*: [[pinzón]].
**Vanneau: au de lo chenero *[[Vanellus]]*.

Destacan los ictionimos y palabras relacionadas con la pesca:
**Alose*: peix de lo chenero *[[Alosa]]*, de la familia de los Clupeidae.
**Gord*: obstrucción en una corrient d'augua pa ensobinar peixes.
**Loche*: ictionimo ambiguo aplicau a muitas especies.
**Lotte*: lo peix *[[Lotta lotta]]*.
**Saumon*: salmón.
**Tanche*: lo peix *[[Tinca tinca]]*
**Vandoise*: lo peix *[[Leuciscus leuciscus]]*.

## Zoonimos franceses d'orichen francico

La presencia d'una aristocracia militar francos en l'anterior Galia romana fació entrar palabras relacionadas con la vida y constumbres d'esta clase dirichent, constumbres que incluyiban la caza, en especial d'aus. Como muitos francos s'heban establito en lo medio rural, tamién bi ha zoonimos relacionaus con animals domesticos, con peixes y con animals chicoz.

Son ornitonimos d'orichen francico:
**[[Estrichiformes|Chouette]]*: au rapinyadera nocturna.
**[[Accipiter|Épervier]]*: au rapinyadera de lo chenero *Accipiter*. Etimolochicament corresponde a l'aragonés "esparvero", que se puede aplicar a atros cheneros.
**[[garrapescaire|Héron]]*: garrapescaire.
**[[Strix aluco|Hulotte]]*: un au rapinyadera noctura dita en aragonés "crabero" (*Strix aluco*). La palabra deriva de lo francico **UWWILA* > **HUWILA*, como en catalán y en ribagorzano aragonés *òliba*. La forma orichinal en francico tiene un orichen con l'anglés *owl* ("au rapinyadera nocturna").
**[[gualla|Caille]]*: gualla.

Son ictionimos d'orichen francico:
**[[Abramis brama|Brème]]*: *Abramis brama*, de la familia *[[Ciprinidae]]*. Este ictionimo provién de lo francico **brahsima*.
**[[Acipenseridae|Esturgeon]]*: peix de la familia *[[Acipenseridae]]*.
**[[Clupea harengus|Hareng]]*: arengue u arenque (*Clupea harengus*).

Nombres d'animals d'una importancia economica y una mida menor son:
**[[bombolón|Hanneton]]*: bombolón. Proviene de lo francico **hana* « gallo ».
**[[Apodemus|Mulot]]*: en sentiu amplo s'aplica a ratolins de los cheneros *[[Apodemus]]* y *[[Micromys]]*, y a radedors de la familia Arvicolidae. Los zoologos franceses restrinyen lo suyo emplego a los ratolins *[[Apodemus]]*.
**[[Zapo|Crapaud]]*: zapo. Bi'n ha cognatos en occitán (*grapaut*), y catalán (*calapat*, *gripau*, *escalipatxo*). Presenta lo sufixo francés *-aud*, derivau de lo sufixo francico *-wald*.

## Zoonimos franceses d'orichen occitán
Los animals propios de lo Midi u que tienen mes presencia u importancia en lo Midi pueden conoixer-sen en francés baixo zoonimos d'orichen occitán que han puesto substituir con exito a los cognatos franceses u a equivalents semanticos franceses con un atra radiz.
**[[Anthophila|Abeille]]*: deriva de l'occitán *abelha* y substituyó a lo francés *avette*.
**[[Cicadidae|Cigale]]*: deriva de l'occitán cigala*, cognato de l'aragonés *cicala*, cheosinonimo occidental de *ferfet*.
**Cigogne*: deriva de l'occitán *cigonha* y substituyó a lo francés *soigne* / *ceoigne*.
**Escargot*: deriva de l'occitán *escargol* y substituyó a *limaçon*.

== Zoonimos franceses d'orichen italiano ==

En lo sieglo XVI bi habió una influencia cultural italiana en buena part d'Europa que afectaba a muitos campos, entre éls las ciencias naturals, por las obras de los naturalistas italianos. Los zoonimos d'orichen italiano se pueden referir a fauna exotica u a nombres d'insectos. 
**Cantarelle*: deriva de lo italiano *cantarella*. Ye un escarbacho de la familia *Cantharidae* que teneba una aplicación farmacolochica y que serviba tamién pa fer [[vereno]]s.
**Girafe*: deriva de lo italiano *giraffa*, que l'ha [[arabismos en italiano|amprada de l'arabe]] *zarâfa*.
**Guépard*: deriva de lo italiano *gattopardo*.
**Luciole*: deriva de lo italiano *lucciola*, forma sufixada con *-ola* de *luce* ("luz"). Ye una "[[cuquetas d'estrela]]", escarbacho de la familia *Lampyridae* que produce [[luz]] de nueit.
**Protèle*: deriva de lo italiano *protele*.
**Tarentule*: deriva de lo italiano *tarantola*. En francés fa referencia a la especie *Lycosa tarantula*, pero en atras [[luengas romances occidentals]] y en anglés puede fer referencia a las *Mygalomorphae*.

== Zoonimos franceses d'orichen castellano-americano ==
Lo castellano peninsular no transmitió zoonimos a lo francés. Manimenos, lo descubrimiento d'America suposó que entrasen en francés zoonimos orichinaus en luengas amerindias como lo [[idioma quichua|quichua]] u lo [[Idioma náhuatl|náhuatl]] a traviés que l'adaptación fonetica que se'n fizo en castellano.

Son d'orichen [[idioma taíno|taíno]]:
**Caïman*.
**Iguane*.

Son d'orichen [[Idioma náhuatl|náhuatl]]:
**Coyote*: *Canis latrans*.
**Ocelot*: *Felis pardalis*.
**Quetzal*: au de los cheneros *Pharomachrus* y *Euptilotis*, adintro de la familia *Trogonidae*.
**Axolotl*: *Ambystoma mexicanum*.

Son d'orichen [[idioma quichua|quichua]]:
**Puma*: *Puma concolor*.
**Alpaga*: *Vicugna pacos*.
**Condor*: *Vultur gryphus*.
**Guanaco*: *Lama guanicoe*.
**Lama*: *Lama glama*.

== Zoonimos franceses d'orichen galaicoportugués ==
L'actividat comercial, exploradora y colonizadera de los portugueses en [[Sudamerica]], [[Africa]], lo sud d'Asia ha feito que lo portugués haiga estar vía d'entrada de zoonimos d'orichen arabe, americano, africano occidental y de las costas asiaticas de l'Indico. La mes gran part de las [[malayismos en francés|palabras malayas presents en francés]] han arribau a traviés de lo portugués.

Son zoonimos franceses d'orichen portugués:
**Albacore*: peix *Thunnus albacares*.
**Albatros*: au de la familia *Diomedeidae*.
**Cachalot*: cetacio de la familia *Physeteridae*.
**Coati*: mamiferos procionidos de los cheneros *Nasua* y *Nasuella*.
**Cobaye*: radedor de lo chenero *Cavia*, en especial de la especie *Cavia porcellus*.
**Cobra*: sirpients de los cheneros *Naja* y *Ophiophagus*.
**Cougar*: felido *Puma concolor*.
**Jaguar*: felido *Panthera onca*.
**Macaque*: primate de lo chenero *Macaca*.
**Pintade*: pintada.
**Piranha*: peixes sudamericans de la subfamilia [[Serrasalminae]].
**Sagouin*: primates de lo chenero *Saguinus*.
**Serval*: felido *Leptailurus serval*; la forma orichinal en portugués ye "[[cerval]]", referida orichinariament en esta luenga a los felidos de lo chenero *Lynx* (igual como en [[idioma aragonés|aragonés]]).

Son d'orichen arabe transmeso por lo portugués:
**Albacore*.
**Marabout*.

Son d'orichen americano transmeso por lo portugués
**Jaguar*.
**Couguar*.
**Coati*.

== Zoonimos franceses d'orichen neerlandés ==

Los zoonimos franceses d'orichen neerlandés son [[ictionimia en francés|ictionimo]]s, nombres de cucos y d'animals exoticos.

Los ictionimos franceses d'orichen neerlandés son nombres de peixes marins:
**Aiglefin* / *aigrefin* / *eglefin*: peix *Melanogrammus aeglefinus*.
**Cabillaud*: abadecho, *Gadus morhua*. Derivau de lo neerlandés *kabeljauw*. No ye claro si la palabra orichinal ye basca u neerlandesa. Las formas en neerlandés tienen una documentación mes antiga que no la basca (forma lalinizada *cabellauwus* de lo S. XII), y bi ha una variant con metatesi *bakeljauw* ← *kabeljauw* que precedería a las formas basca *bakailao * y castellana *bacalao*.
**Éperlan*: peix de lo chenero *Osmerus*.
**Flétan*: peix de la subfamilia *Hippoglossinae* y de los cheneros *Hippoglossus* y *Reinhardtius*.
**Elbot*: peix de la subfamilia *Hippoglossinae*, sinonimo de *Flétan*.
**Lingue*: lo peix *Genypterus blacodes*.
**Lingue franche*: lo peix *Molva molva*.

Tamién bi ha denominacions sobre productos comercials de peixes marins sozmesos a metodos tradicionals de [[conservación d'alimentos|conservación]]:
**Saur*: aplicau a l'[[Clupea arengus|arengue]] cuan ye zafumau y secau. Deriva de lo neerlandés *soor*, que significa *secau*. 
**Stockfisch*: filez de peix secau en un [[palo]] a l'aire libre. Se refiere en especial d'[[abadecho]]. Deriva de lo neerlandés *stokvis* pero con ortografía influida por l'alemán. *Vis* ye *peix* y *stok* se traduz por "[[bastón]]".

Bi ha nombres de [[cuco]]s que podrían haber entrau dende lo neerlandés por estar comuns en los [[barco]]s.
**Mite*.
**Cancrelat* no son fauna exotica pa los franceses pero talment tiengan nombre neerlandés por trobar-sen en los barcos.

Son nombres d'animals exoticos que s'encomenzoron a conoixer por la [[exploración]] y la [[colonización]] de países d'Africa:
**Éland*: lo [[bovidae|bovido]] africano *Taurotragus oryx*. La mesma radiz se troba en lo tudesquismo *élan* (*Alces alces*).
**Loris*: primate de la familia *Lorisidae*.

== Zoonimos franceses d'orichen tudesco ==

Los zoonimos d'orichen tudesco fan referencia a animals que tienen u tenioron un aria de distribución poco centrada en territorio francés y que yeran mes familiars a los pueblos chermanicos de las costas de lo [[mar d'o Norte|mar de lo Norte]] u de l'este de lo [[río Rin|Rin]]. L'alemán tamién ha transmeso zoonimos d'orichen baltoslau a lo francés.
**Aurochs*: deriva de l'alemán *auerochse*, que yera en [[alto alemán meyo]] *ūrochse*, [[palabra composada]] de *ūro* y de *ohso* ("[[buei]]").
**Élan*: *Alces alces*.
**Hamster*: zoonimo aplicau a lo radedor europeu *Cricetus cricetus* y a los atros miembros de la familia *Cricetidae*.
**Hase*: amprada de l'alemán *hase*, ye una palabra documentada en francés dende [[1556]]. Ye una liebre fembra, pero a vegadas se refiere a lo conillo salvache. Lo francés a diferencia de l'aragonés conserva lo chenero masculín de *LEPUS* (*le lièvre*, *un lièvre*).
**Homard*: *Homarus gammarus*.

== Zoonimos franceses d'orichen iranico ==

**Chacal*: [[Canidae|canido]] afroasiatico. Lo suyo [[numero gramatical en francés|plural]] ye *chacals* en *-ls* y no en *-aux* como atras palabras acabadas en *-al*.
**Nilgaut*: lo bovido *Boselaphus tragocamelus*.
**Tigre*: ye un [[persismos en griego|persismo helenismo transmeso por lo griego antigo]] a lo latín, dende a on que pasó a lo francés.

== Cheneros irregulars ==
En las luengas romances como lo francés bi ha unas denominacions especificas pa masclos u fembras de determinadas especies grans que son familiars como especies domesticas u especies cinecheticas. Bi ha parellas de cheneros irregulars que son d'orichen latino los dos termins, pero tamién bi'n ha d'orichen mixto latino y galo (y se remontarían a la cultura agropecuaria galo-romana), u latino y chermanico.

**Bélier*-*brevis*.
**Bouc*-*chèvre*.
**Coq*-*poule*.
**Daim*-*daine*.
**Poulain*-*pouliche*.
**Singe*-*guenon*.
**Verrat*-*truie*.

Son doblez d'orichen latino y romanz:
**Canard*-*cane*.
**Cerf*-*biche*.
**Chevreuil*-*chevrette*.
**Lévrier*-*levrette*.
**Taureau*-*vache*.
**Veau*-*génisse*.

Son doblez con orichen mixto latino y chermanico:
**Étalon*-*jument*.
**Jars*-*oie*.
**Lièvre*-*hase*.
**Sanglier*-*laie*.

== Nombres de crías ==
**Agneau*: cordero.
**Caneton*: anadón.
**Chevreau*: crabito.
**Chiot*: cadiello, chuchet.
**Faon*: cervato, cervatiello.
**Lobeteau*: lobatón.
**Oison*: pollet d'auca.
**Porcelet*: latón.
**Poulain*: poltrón.
**Poussin*: pollet de gallina.

== Referencias ==


== Bibliografía ==
* [[Carlo Tagliavini]]: *Origenes de las lenguas neolatinas*. [[Fondo de Cultura Economica]]. 1973.
* [[Rafael Lapesa]]: *Historia de las lengua española*. Editorial Gredos. (1981).
* [[Jean-Louis Tritter]]: *Histoire de la langue Française*. Editor: Paris, Ed. Ellipses - 1999.
* [[Peter Rickard]]: *A History of the French Language*. Editor:	[[Routledge]], 2003. ISBN 1134838778, 9781134838776.
* [[Adolphe Hatzfeld]] et al.: *Dictionnaire général (1890-1900). Traité de la formation de la langue*. Paris, [[Delagrave]], 1890.
* [[Jacqueline Picoche]] y [[Jean-Claude Rolland‏‎ (lingüista)|Jean-Claude Rolland]]: *Dictionnaire étymologique du français''. Dictionnaires Le Robert, 2009.